ביל ג'נקלו

ויליאם ג'ון ג'נקלו (באנגלית: William John Janklow; 13 בספטמבר 1939 – 12 בינואר 2012) היה עורך דין ופוליטיקאי אמריקאי וחבר במפלגה הרפובליקנית שכיהן כ-16 שנים (5,851 ימים) כמושל דרום דקוטה. הוא בעל הכהונה הארוכה ביותר בתולדות המדינה, והשלישית באורכה בתולדות ארצות הברית.<ref></ref> למעשה, הוא כיהן פעמיים כמושל. בפעם הראשונה כמושל ה-27 (1979–1987) ובפעם השנייה כמושל ה-30 (1995–2003).

בנוסף על תפקיד המושל, ג'נקלו כיהן גם כתובע הכללי ה-25 של דרום דקוטה בשנים 1975–1979. ג'נקלו כיהן גם כשנה בבית הנבחרים של ארצות הברית. הוא התפטר מהתפקיד בשנת 2004 לאחר שהורשע בהריגה בגין אשמתו בתאונת דרכים קטלנית.

== ביוגרפיה ==
ג'נקלו נולד בשיקגו שבאילינוי. כשג'נקלו היה בן 10 אביו מת מהתקף לב בזמן שעבד כתובע במשפטי נירנברג בגרמניה.<ref></ref> אמו חזרה עם המשפחה לארצות הברית, ובשנת 1954 (כשג'נקלו היה בן 15) הם התיישבו בדקוטה הדרומית.<ref name="MPR"></ref>

ב-1955 ג'אנגלו התייצב באופן תדיר בפני בית המשפט בעקבות מעשי עבריינות.<ref name="Career"></ref> השופט נתן לו שתי אפשרויות – בית ספר רפורמיסטי או שירות בצבא. ג'נקלו נשר מהתיכון והצטרף לחיל הנחתים האמריקאי ב-1956.<ref name="MPR" /> את הכשרתו הבסיסית ביצע במחנה פנדלטון שבקליפורניה<ref></ref> ולאחר מכן הוכשר כפקיד כוח אדם והוצב בדיוויזיית הנחתים השלישית במחוז אוקינאווה.<ref></ref> ג'נקלו נפצע ברגלו בזמן מסירת תותחים לכוחות טייוואנים. כתוצאה מהפציעה הוא שוחרר ב-1959.<ref name="Career" /><ref name="Timeline"></ref><ref name="823Medal"></ref> בשנת 1999 הוענק לג'נקלו אות כבוד מממשלת טאיוואן.<ref name="823Medal" />

לאחר השחרור, ג'נקלו החל ללמוד באוניברסיטת דרום דקוטה. הוא שכנע את מנהליו להשאירו במוסד לאחר שגילו שחסרה לו תעודת בגרות – אם ישמור על ציונים טובים.<ref name="Timeline" /> הוא סיים בשנת 1964 תואר ראשון במדעים במנהל עסקים.<ref name="Timeline" />

לאחר הלימודים ג'נקלו עבד כעורך דין וב-1973 הוא מונה לתובע ראשי באזורו.<ref></ref> כשנה לאחר מכן ג'נקלו נבחר לתפקיד התובע הראשי במדינה – תפקיד שבו כיהן עד 1979.

=== מושל ===
ג'נקלו נבחר לראשונה לתפקיד המושל ב-1978. הוא נבחר מחדש בקלות ב-1982 עם 70.9% מהקולות, האחוז הגבוה ביותר בו זכה מושל מכהן בתולדות המדינה. בכך הוא היה הראשון שהשלים שתי כהונות כמושל במדינה.

בנוסף על רפורמות במיסוי, בשנת 1979 חתם ג'נקלו על חוק להשבת עונש המוות במדינה.

לפי החוק, ג'אנגלו נמנע מהתמודדות לכהונה שלישית ב-1986. הוא קרא תיגר על הסנאטור המכהן ג'יימס אבדנור בפריימריז הרפובליקניים. ג'נקלו הפסיד בפריימריז בהפרש של כ-45%–55%.

ב-1998 ג'אנגלו נבחר מחדש לתפקיד המושל. בשתי הכהונות שלאחר מכן הוא הוריד את הארנונה לבעלי בתים וחקלאים ב-30%.<ref>Michael Barone, The Almanac of American Politics, (2006), p. 1520</ref>

=== בית הנבחרים של ארצות הברית ===
בשנת 2002 ג'אנקלו התמודד על המושב היחיד של המדינה בבית הנבחרים של ארצות הברית הוא ניצח את המועמדת הדמוקרטית סטפני הרסת' ברוב של כ-180,023 קולות מול 153,656 שהצביעו לדמוקרטים.

=== התאונה, משפט ומאסר ===
ב-16 באוגוסט 2003, ג'אנקלו היה מעורב בתאונת דרכים קטלנית בעת שרכב ברכבו. ג'אנקלו נסע לאחר תמרור עצור, ופגע ברוכב האופנוע רנדי סקוט, בן 55 ממינסוטה.<ref></ref> סקוט נזרק מהאופנוע שלו ונהרג מיד. הרכב של ג'נקלו נסע 300 רגל מעבר לנקודת הפגיעה ופגע בשלט בשדה. ג'נקלו עצמו סבל משבר ביד ודימום במוח. בחקירה שלאחר מכן, גורמים רשמיים קבעו כי ג'נקלו נהג במהירות מופרזת והמשיך לנסוע מעט לאחר תמרור העצור.<ref></ref>

ג'נקלו הועמד לדין ב-29 באוגוסט והביע צער על התאונה. משפטו החל ב-1 בדצמבר. להגנתו, עורך דינו אמר כי סבל מהתקף היפוגליקמיה והיה מבולבל.<ref></ref> במהלך המשפט התברר שלג'אקלו היו עבירות תנועה רבות בעבר, גם כשכיהן כמושל.<ref name="trouble">[https://www.nytimes.com/2004/07/01/us/national-briefing-plains-south-dakota-troubled-driving-record.html/ National Briefing: Plains, "South Dakota: Troubled Driving Record"] New York Times, July 1, 2004</ref><ref name="Hetland">[http://news.minnesota.publicradio.org/features/2003/08/18_hetlandc_janklow/ Hetland, Cara. "Son acknowledges Janklow ran stop sign"], Minnesota Public Radio, August 19, 2003. Note: In a 1999 speech to the state legislature, Janklow said, "Bill Janklow speeds when he drives - shouldn't, but he does. When he gets the ticket he pays it. If someone told me I was going to jail for two days for speeding, my driving habits would change. I can pay the ticket but I don't want to go to jail. It's that simple."</ref>

ב-8 בדצמבר 2003, ג'אנקלו הורשע על ידי חבר מושבעים במחוז מודי בהריגה מדרגה שנייה וכן בעבירות של נהיגה במהירות מופרזת, אי עצירה בתמרור עצור ונהיגה פרועה.<ref></ref> כחודש לאחר מכן הוא התפטר ממושבו בקונגרס. ב-22 בינואר הוא נידון ל-100 ימים בכלא.<ref></ref> לאחר כחודש הוא החל לבצע עבודות שירות חלקיות ובכך יצא מהכלא מדי יום.<ref></ref> הוא שוחרר ב-17 במאי 2004.<ref></ref>

=== לאחר הקריירה הפוליטית והמאסר ===
ב-5 בינואר 2006 בית המשפט העליון של דרום דקוטה קיבל את עתירתו להחזרת רישיונו לעסוק בעריכת דין. לאחר מכן ג'נקלו חזר לעבוד כעורך דין.

ב-4 בנובמבר 2011, הודיע ג'אנקלו במהלך מסיבת עיתונאים כי הוא חולה בסרטן מוח סופני.<ref></ref> הוא מת בהוספיס ב-12 בינואר 2012, בגיל 72.<ref></ref> המושל דניס דאוגארד הורה להוריד את הדגלים במדינה לחצי התורן. ג'נקלו נקבר בבית הקברות הלאומי בלאק הילס.<ref></ref>

== קישורים חיצוניים ==

* 
* 

== הערות שוליים ==

קטגוריה:התובעים הכלליים של דקוטה הדרומית
קטגוריה:חברי בית הנבחרים של ארצות הברית מדקוטה הדרומית
קטגוריה:שדלנים אמריקאים
קטגוריה:עורכי דין אמריקאים במאה ה-21
קטגוריה:עורכי דין אמריקאים במאה ה-20
קטגוריה:מושלי דקוטה הדרומית
קטגוריה:מושלי מדינות ארצות הברית מהמפלגה הרפובליקנית
קטגוריה:בוגרי אוניברסיטת דקוטה הדרומית
קטגוריה:אמריקאים שנולדו ב-1939
קטגוריה:אמריקאים שנפטרו ב-2012